
  ΕΛΛΗΝΙΚΗ ΔΗΜΟΚΡΑΤΙΑ                                                                                                
  ΝΟΜΟΣ ΛΕΥΚΑΔΑΣ







ΑΝΑΡΤΗΤΕΑ ΣΤΟ ΔΙΑΔΙΚΤΥΟ
  ΔΗΜΟΣ ΛΕΥΚΑΔΑΣ

   
ΑΠΟΣΠΑΣΜΑ

Από το πρακτικό της αρ.  26ης/26 Συνεδρίασης 

ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 153/2026
Στη Λευκάδα σήμερα στις 02 του μηνός Σεπτεμβρίου, του έτους 2026, ημέρα Τρίτη και ώρα 18:00, ήρθε σε  δημόσια, δια ζώσης, τακτική συνεδρίαση το Δημοτικό Συμβούλιο Λευκάδας,   σύμφωνα με τις δ/ξεις των άρθρων 117 έως και 134 του Ν.5314/2026  και την υπ΄ αριθ. 66/2025 απόφαση Δ.Σ. ύστερα από την με αρ. πρωτ. 23598/28.8.2026 πρόσκληση του Προέδρου του, η οποία επιδόθηκε και δημοσιεύθηκε νόμιμα.   

                          ΠΑΡΟΝΤΕΣ                                                                 ΑΠΟΝΤΕΣ

Ο Δήμαρχος Δρ. Ξενοφών Ν. Βεργίνης, προσκλήθηκε νόμιμα αλλά δεν παρέστη στη συνεδρίαση.

Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο είκοσι εννέα (29) μελών βρέθηκαν παρόντα 

είκοσι έξι (26)  μέλη, ο Πρόεδρος κήρυξε την έναρξη της Συνεδρίασης.
ΠΑΡΑΤΗΡΗΣΕΙΣ:
Τα θέματα συζητήθηκαν με την εξής σειρά: 14,1,2,3,4,5,6,7,8,9,10,11,12,13,15,16,17,18 της Η.Δ.

Κατά τη συζήτηση του 14ου θέματος, αποχώρησαν οι Δ.Σ. Κάτσενου Θεοδώρα, Μαργέλη Μαρία, Κονιδάρης Κων/νος, Λάζαρης Αρίστος και Βεροιώτης Αλέξανδρος.

Πριν τη συζήτηση του 5ου θέματος προσήλθε ο Δ.Σ. Λάζαρης Αρίστος.

Πρίν τη συζήτηση του 7ου θέματος προσήλθε ο Δ.Σ. Κονιδάρης Κων/νος και αποχώρησαν οι Δ.Σ. Μπελεγρίνος Σπυρίδων, Βεργίνης Σπυρίδων, Αραβανή Χριστίνα, Τσιρογιάννης Γεώργιος, Πεντεσπίτης Νικόλαος και Θερμός Ευάγγελος.

Πριν τη συζήτηση του 15ου θέματος προσήλθε η Δ.Σ. Αραβανή Χριστίνα και αποχώρησαν οι Δ.Σ. Γιαννιώτης Παναγιώτης, Γαζής Γεώργιος, Αργυρός Νικόλαος και Βερροιώτης Ευάγγελος.

Πριν τη συζήτηση του 17ου θέματος αποχώρησαν οι Δ.Σ. Καραγιάννης Αθανάσιος και Λύγδας Σπυρίδων.

Πριν τη συζήτηση του 18ου  θέματος αποχώρησαν οι Δ.Σ. Καλός Χαράλαμπος, Κονιδάρης Κωνσταντίνος και Λάζαρης Αρίστος.

ΘΕΜΑ 1ο:  Απόφαση για συνεδρίαση δημοτικού συμβουλίου, με μικτό τρόπο, εκτός της έδρας του, ήτοι στον Κάλαμο Λευκάδας (Κοινοτικό Κατάστημα Καλάμου), με θέμα: «Απόφαση ΔΣ περί έγκρισης τοπικού σχεδίου δράσης (ΤΣΔ) Greco Islands για το νησί του Καλάμου του Δήμου Λευκάδας, στο πλαίσιο της πράξης Εκπόνησης τοπικών σχεδίων δράσης στο πλαίσιο της πρωτοβουλίας Greco Islands του ΕΣΠΑ 2021-2027»
                                                                                         Εισηγητής:  Ευστάθιος Σκλαβενίτης, Πρόεδρος Δ.Σ.
Ο Πρόεδρος του Δημ. Συμβουλίου, κ. Ευστάθιος Σκλαβενίτης, αφού πήρε τον λόγο ως εισηγητής του θέματος, έθεσε υπόψη των μελών του Δ.Σ. τα εξής:
    Έχοντας  υπόψη: 

1)Τις διατάξεις του άρθρου 4, παρ 2 του Κανονισμού Λειτουργίας Δημοτικού Συμβουλίου Λευκάδας, εγκριθέντος με την υπ’ αριθ. 137/2026 απόφαση του Δημοτικού Συμβουλίου Λευκάδας, που ορίζει ότι: «2. Στις δια ζώσης ή με μικτό τρόπο συνεδριάσεις, το Συμβούλιο μπορεί να αποφασίζει, με την απόλυτη πλειοψηφία του συνόλου των μελών του, να συνεδριάζει μόνιμα ή κατά περίπτωση: α) Σε άλλο κατάλληλο οίκημα της έδρας, αν κρίνει ότι το δημοτικό κατάστημα είναι ακατάλληλο ή δεν επαρκεί για τη συγκεκριμένη περίπτωση, β) με την ίδια αυξημένη πλειοψηφία το Συμβούλιο μπορεί να συνεδριάζει εκτός της έδρας του, γ) το Δημοτικό Συμβούλιο μπορεί να αποφασίζει, με τη συνήθη πλειοψηφία, τη διεξαγωγή της συνεδρίασης στην ιστορική έδρα του Δήμου.

2)Το γεγονός ότι το θέμα της επικείμενης συζήτησης του ΔΣ είναι ιδιαίτερα κρίσιμο για την ανάπτυξη του Καλάμου και πρέπει να δοθεί ο λόγος στους τοπικούς φορείς και δημότες του Καλάμου, ώστε να εκφράσουν τις απόψεις τους. 

                     Κατόπιν των ανωτέρω:

Ε ι σ η γ ο ύ μ α ι
Την λήψη απόφασης για συνεδρίαση δημοτικού συμβουλίου, με μικτό τρόπο, εκτός της έδρας του, ήτοι στον Κάλαμο Λευκάδας (Κοινοτικό Κατάστημα Καλάμου), με θέμα: «Απόφαση ΔΣ περί έγκρισης τοπικού σχεδίου δράσης (ΤΣΔ) Greco Islands για το νησί του Καλάμου του Δήμου Λευκάδας, στο πλαίσιο της πράξης Εκπόνησης τοπικών σχεδίων δράσης στο πλαίσιο της πρωτοβουλίας Greco Islands του ΕΣΠΑ 2021-2027».
Στη συνέχεια πήρε το λόγο ο κ. Καλός Χαράλαμπος, ο οποίος είπε:
Προτείνω η συζήτηση να γίνει στο κτίριο του Μορφωτικού Συλλόγου και επιπλέον να συζητηθούν θέματα που αφορούν αποκλειστικά τον Κάλαμο και τον Καστό.
Στη συνέχεια πήρε το λόγο ο κ. Δρακονταειδής Κων/νος, ο οποίος είπε:
Προτείνω κι εγώ να δώσουμε βήμα στους αιρετούς και τους πολίτες του Καλάμου και του Καστού.

Στη συνέχεια πήρε το λόγο ο κ.Πρόεδρος, ο οποίος είπε:
Απαλείφονται από την εισήγηση οι λέξεις Κοινοτικό Κατάστημα Καλάμου και προστίθεται η φράση  «να συζητηθούν θέματα που αφορούν αποκλειστικά τον Κάλαμο και τον Καστό».
Ακολούθησε ψηφοφορία κατά την οποία εικοσι ένα (21) Δ.Σ. ψήφισαν υπέρ της εισήγησης
Μετά τα ανωτέρω, το Δ.Σ. αφού έλαβε υπόψη του την εισήγηση
 ΑΠΟΦΑΣΙΖΕΙ ΟΜΟΦΩΝΑ
Τη συνεδρίαση δημοτικού συμβουλίου, με μικτό τρόπο, εκτός της έδρας του, ήτοι στον Κάλαμο Λευκάδας (Κοινοτικό Κατάστημα Καλάμου), με θέμα: «Απόφαση ΔΣ περί έγκρισης τοπικού σχεδίου δράσης (ΤΣΔ) Greco Islands για το νησί του Καλάμου του Δήμου Λευκάδας, στο πλαίσιο της πράξης Εκπόνησης τοπικών σχεδίων δράσης στο πλαίσιο της πρωτοβουλίας Greco Islands του ΕΣΠΑ 2021-2027» και τη διεξαγωγή συζήτησης άλλων θεμάτων που αφορούν τον Κάλαμο και τον Καστό.
   
Η απόφαση αυτή πήρε αρ. 153/2026.

                  
   Ο ΠΡΟΕΔΡΟΣ



           Τα παρόντα μέλη

       
      ΕΥΣΤΑΘΙΟΣ ΣΚΛΑΒΕΝΙΤΗΣ

